ফের মোদির সভায় ডাক পেলেন না দিলীপ ঘোষ

ওয়েবডেস্ক- শুক্রবারই বঙ্গ সফরে প্রধানমন্ত্রী নরেন্দ্র মোদি (Pm Narendra Modi ) । সরকারি সভা করা ছাড়াও একগুচ্ছ কর্মসূচি রয়েছে প্রধানমন্ত্রীর। সেইসঙ্গে রয়েছে মেট্রো প্রকল্পের (Metro Project) উদ্বোধন। তবে এবারেও প্রধানমন্ত্রীর সভায় ডাক পেলেন না দিলীপ ঘোষ ( Dilip Ghosh)। যা নিয়ে জোর চাঞ্চল্য শুরু হয়েছে রাজনৈতিক মহলে।

সাংবাদিকদের প্রশ্নের উত্তরে দিলীপ ঘোষ জানান, সরকারি অনুষ্ঠানে আমন্ত্রণ পায়নি। অনুষ্ঠানে যাওয়া নিয়ে কোনও সন্তোষজনক উত্তর দেননি দিলীপ ঘোষ। একটু এড়িয়ে গিয়ে তিনি বলেন, যেতেও পারি, নাও যেতে পারি, আমি কোথায় যাব, সেটা পার্টি ঠিক করে আমি ঠিক করি না। দলের কর্মসূচি হলে, সেটা দলই ঠিক করে আমি করি না, দলের বাইরে হলে আমি ঠিক করি। সেইসঙ্গে দিলীপ ঘোষ বলেন, সরকারি অনুষ্ঠানে আমন্ত্রণ দরকার, আমাকে আমন্ত্রণ জানানো হয়নি, তাই যাচ্ছি না। আমি এখন দলের একজন সাধারণ কর্মী, দল যাকে যে কাজ দিচ্ছে, সে সেই কাজ করছেন। রিজার্ভ ফোর্সের মতো থাকি, দল যেমন নির্দেশ দেয়, আমি কাজে লেগে পড়ি।

প্রসঙ্গত, বঙ্গ রাজনীতিতে এর আগেও দেখা গেছে সরকারি অনুষ্ঠানে ডাক পাননি দিলীপ ঘোষ। কেন তাকে সরিয়ে রাখা হচ্ছে, সেই সম্পর্কে কিছু প্রকাশ্যে আনা হয় না। তবে দলের সঙ্গে দিলীপ ঘোষের দূরত্ব বেড়েছে, সেটা স্পষ্টভাবে বোঝা যায়।

সম্প্রতি বিয়ে করেন দিলীপ ঘোষ। তখন থেকে দেখা যায় দিলীপের সঙ্গে দলের দূরত্ব বেড়েছে। তার পরেই মুখ্যমন্ত্রীর আমন্ত্রণে দিঘায় জগন্নাথ মন্দিরে উদ্বোধনে যান দিলীপ ঘোষ। সেটাও দল খুব ভালো চোখে দেখেনি। শমীক ভট্টাচার্য বিজেপির রাজ্য সভাপতি নির্বাচিত হন। বঙ্গ বিজেপি আনুষ্ঠানিক সেই অনুষ্ঠানের দিনেও আমন্ত্রিত ছিলেন না দিলীপ ঘোষ। এর পর শমীক ভট্টাচার্য নিজেই দিলীপ ঘোষকে ডেকের তাদের নিজেদের মধ্যে পুরনো সব দূরত্ব মিটিয়ে নেন বলে দাবি করেন দুজনেই। কিন্তু দিনের শেষে দেখা গেল, পদ্ম শিবির দিলীপ ঘোষকে দূরেই সরিয়ে রেখেছেন।

দেখুন আরও খবর-